ทองแท่งคึกแพงกว่ารูปพรรณ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — กูรูคาดทองคำพุ่งยาวถึงปี 2554 ยืนระดับเหนือบาทละ 2 หมื่น
นายบุญเลิศ สิริภัทรวณิช ประธานเจ้าหน้าที่บริหาร บริษัท ออสสิริส เปิดเผยว่า บรรยากาศการซื้อขายทองคำในช่วงนี้คึกคัก เนื่องจากราคามีการปรับตัวสูงขึ้น ทำให้ลูกค้านำทองมาขาย ขณะเดียวกันก็มีกลุ่มนักลงทุนที่มีความเชื่อว่าแนวโน้มราคาทองยังคงปรับตัวสูงขึ้น มีการเข้ามาซื้อเช่นเดียวกัน
ประกอบกับเป็นช่วงเทศกาลปีใหม่ ทำให้มีลูกค้าซื้อทองรูปพรรณเพื่อนำมาเป็นของขวัญหรือจ่ายโบนัส ซึ่งพบว่าใช้งบประมาณเท่าเดิม แต่จะลดปริมาณทองน้อยลง
ด้าน นพ.กฤชรัตน์ หิรัณยศิริ กรรมการสมาคมค้าทองคำ และประธานกรรมการบริหารกลุ่มบริษัท เอ็ม ซี เอส โกลด์ แม่ทองสุก กล่าวว่า ราคาทองคำที่ปรับตัวสูงขึ้นมาจากปัจจัยภายนอกประเทศ และราคาทองคำในตลาดโลกที่สูงขึ้น ประกอบกับค่าเงินบาทอ่อนค่า 
“คาดว่าราคาทองคำระยะสั้น 12 วัน อาจจะปรับขึ้นอีก โดยเฉพาะช่วงปีใหม่” นพ.กฤชรัตน์ กล่าว
ทั้งนี้ สมาคมค้าทองคำประกาศราคาทองคำวันที่ 7 ธ.ค. ราคาทองคำแท่ง รับซื้อบาทละ 20,050 บาท ขายบาทละ 20,150 บาท ซึ่งสูงกว่าราคาทองรูปพรรณ ที่รับซื้อบาทละ 19,753.48 บาท ขายบาทละ 20,550 บาท เพิ่มขึ้น 300 บาท จากเมื่อวันที่ 3 ธ.ค.
นพ.กฤชรัตน์ ประเมินว่าราคาทองคำแท่งในประเทศจะยืนเหนือระดับบาทละ 2 หมื่นบาทต่อไปได้ แต่ก็มีความเสี่ยงเช่นกัน ซึ่งนักลงทุนต้องประเมินความเสี่ยงควบคู่ไปด้วย ส่วนแนวโน้มราคาทองคำปี 2554 ยังมองว่าเป็นช่วงขาขึ้นอยู่ เพราะผลบวกจากมาตรการเพิ่มสภาพคล่องในระบบของธนาคารกลางสหรัฐที่มีผลต่อเนื่องไปถึงเดือน มิ.ย. 2554 
อีกทั้งมองภาวะเศรษฐกิจสหรัฐยังไม่ดี ส่วนภาวะเศรษฐกิจในยุโรปเริ่มคลี่คลาย หลังจากธนาคารกลางยุโรปอัดฉีดสภาพคล่องเข้ามา ทำให้เงินเหรียญสหรัฐอ่อนค่าลงมาเมื่อเทียบกับเงินยูโรและเงินสกุลอื่น จึงส่งผลให้เกิดแรงซื้อทองคำมากยิ่งขึ้น 
นักวิเคราะห์ทั่วโลกส่วนใหญ่มองว่าราคาทองคำจะเคลื่อนไหวระดับ 1,5001,600 เหรียญสหรัฐต่อออนซ์ เป็นระดับสูงสุดเป็นประวัติการณ์ และมีแนวรับที่ 1,400 เหรียญสหรัฐต่อออนซ์ หรือ 1.99 หมื่นบาท และแนวต้านที่ 1,430 เหรียญสหรัฐต่อออนซ์ หรือ 2.2 หมื่นบาทที่ราคาทองคำแท่งรับซื้อ 19,650 บาท ขายออก 19,750 บาท ทองรูปพรรณรับซื้อ 19359.32 บาท ขายออก 20,150 บาท